Mahutavus (keemiline vooluallikas)
Mahutavus ehk elektrimahutavus on füüsikaline suurus, mis näitab, kui suure elektrihulga keemiline vooluallikas nimipingel mahutab. See elektrihulk, mida nimetatakse ka vooluallika nimilaenguks Qn, on salvestatud elektrokeemilise energiana primaarelementi selle valmistamisel või on salvestatav laadimisel sekundaarelementi välisest elektrienergia allikast. Nimilaengule vastavat elektrihulka on keemiline vooluallikas võimeline andma tühjendamisel elektriahelasse.